CELEX: 62020CA0461
Language: el
Date: 2022-02-03 00:00:00
Title: Υπόθεση C-461/20: Απόφαση του Δικαστηρίου (τέταρτο τμήμα) της 3ης Φεβρουαρίου 2022 [αίτηση του Högsta förvaltningsdomstolen (Σουηδία) για την έκδοση προδικαστικής αποφάσεως] — Advania Sverige AB, Kammarkollegiet κατά Dustin Sverige AB (Προδικαστική παραπομπή – Οδηγία 2014/24/ΕE – Άρθρο 72 – Τροποποίηση συμβάσεων κατά τη διάρκειά τους – Μεταβίβαση συμφωνιών-πλαισίων – Νέος ανάδοχος ο οποίος αναλαμβάνει, κατόπιν της κηρύξεως του αρχικού αναδόχου σε πτώχευση, τα δικαιώματα και τις υποχρεώσεις που είχε αναλάβει ο τελευταίος δυνάμει συμφωνίας-πλαισίου – Αναγκαιότητα ή μη νέας διαδικασίας συνάψεως συμβάσεως)

21.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/2
            
         
      Απόφαση του Δικαστηρίου (τέταρτο τμήμα) της 3ης Φεβρουαρίου 2022 [αίτηση του Högsta förvaltningsdomstolen (Σουηδία) για την έκδοση προδικαστικής αποφάσεως] — Advania Sverige AB, Kammarkollegiet κατά Dustin Sverige AB
      (Υπόθεση C-461/20) (1)
      
      (Προδικαστική παραπομπή - Οδηγία 2014/24/ΕE - Άρθρο 72 - Τροποποίηση συμβάσεων κατά τη διάρκειά τους - Μεταβίβαση συμφωνιών-πλαισίων - Νέος ανάδοχος ο οποίος αναλαμβάνει, κατόπιν της κηρύξεως του αρχικού αναδόχου σε πτώχευση, τα δικαιώματα και τις υποχρεώσεις που είχε αναλάβει ο τελευταίος δυνάμει συμφωνίας-πλαισίου - Αναγκαιότητα ή μη νέας διαδικασίας συνάψεως συμβάσεως)
      (2022/C 128/02)
      Γλώσσα διαδικασίας: η σουηδική
      
         Αιτούν δικαστήριο
      
      Högsta förvaltningsdomstolen
      
         Διάδικοι στην υπόθεση της κύριας δίκης
      
      Advania Sverige AB, Kammarkollegiet
      
         κατά
      
      Dustin Sverige AB
      
         Διατακτικό
      
      Κατ’ ορθή ερμηνεία του άρθρου 72, παράγραφος 1, στοιχείο δʹ, σημείο ii, της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις διαδικασίες σύναψης δημοσίων συμβάσεων και την κατάργηση της οδηγίας 2004/18/ΕΚ, σε περίπτωση που οικονομικός φορέας ανέλαβε, κατόπιν της κηρύξεως του αρχικού αναδόχου σε πτώχευση η οποία κατέληξε στην εκκαθάρισή του, μόνον τα δικαιώματα και τις υποχρεώσεις του τελευταίου που απορρέουν από συμφωνία-πλαίσιο συναφθείσα με αναθέτουσα αρχή, πρέπει να θεωρείται ότι ο οικονομικός αυτός φορέας διαδέχθηκε εν μέρει τον αρχικό ανάδοχο κατόπιν εταιρικής αναδιάρθρωσης.
      
         (1)  ΕΕ C 414 της 30.11.2020.